tomron87/hebrew-wikipedia-sentences-corpus huggingface dataset:
המילים של היצירה הארוכה באלבום "By-Tor & the Snow Dog" הגיעו מסיפור שסיפר אחד מפועלי הבמה של הלהקה, האוורד אנגלידר בו הוא שהה בביתו של מנהל Anthem Records, ריי דניאלס.
בביתו של דניאלס בא הרועה הגרמני ונבח עליו עד שכלבלב קטן הגיע וקפץ על הכלב השני.
כשראש שמעו את הסיפור, הם צחקו ממנו והחליטו להפוך אותו כבסיס לשיר.
בשיר הנושא כותב פירט בתקופתו כמוזיקאי צעיר שעבר מקנדה ללונדון כדי לקנות את עולמו.
השיר "Rivendell" מושפע מספרו המפורסם של ג'.ר.ר.
כל המוזיקה נכתבה על ידי גדי לי ואלכס לייפסן למעט איפה שמצוין.
כל המילים נכתבו על ידי ניל פירט למעט איפה שמצוין.
"Fly Like an Eagle" (תרגום: "לעוף כמו עיט") הוא שיר שכתב סטיב מילר לאלבום באותו שם של להקת סטיב מילר בנד, שהוקלט ב-1976. השיר הגיע למקום השני במצעד ה-100 של מגזין בילבורד בשבוע של 12 במרץ 1977, כשלפניו "Evergreen" של ברברה סטרייסנד מהסרט "כוכב נולד".
השיר שייך לסגנון הרוק הפסיכדלי, כולל שימוש בסינתיסייזר ומאופיין באווירה "חלומית" ורגועה.
לרוב הוא מנוגן יחד עם הנעימה "Space Intro" מהאלבום "Fly Like an Eagle".
השיר זכה לגרסאות כיסוי רבות, אחת מהן ביצע סיל בשנת 1996 כחלק מהפסקול של הסרט "ספייס ג'אם", גרסה שיצאה כסינגל והגיעה למקום העשירי במצעד בילבורד.
גרסה מוקדמת של השיר מ-1973, שנוגנה גם בהופעות, היא בסגנון יותר בלוזי ומאופיינת פחות בקצב של פאנק, כאשר נגינה בגיטרה מחליפה את השימוש בסינתיסייזר (אם כי עם אפקט השהיה הדומה לגרסה מ-1976).
המילים בגרסה זו שונות מעט, והיא מציינת גם כי העיט רוצה לעוף הרחק משמורת אינדיאנים.
קטע הגיטרה החוזר בשיר הופיע לראשונה בגרסה מעט שונה בשיר של סטיב מילר בנד "My Dark Hour" מ-1969 (בשיר השתתף גם פול מקרטני).
השיר נדגם בשיר Rollin' in My 5.0 של הראפר ונילה אייס.
אייס ביצע את השיר "Fly Like an Eagle" כאמן אורח בהופעות של סטיב מילר בנד.
האחים נוויל ביצעו את השיר באלבומם "Family Groove" משנת 1992. סטיב מילר ניגן על הגיטרה בגרסה זו.
הזמר סיל ביצע גרסת כיסוי של השיר כחלק מהפסקול של הסרט "ספייס ג'אם" (1996), ואף דגם חלקים מהנעימה "Space Intro" של סטיב מילר בנד בפזמון השיר.
הגרסה הגיעה למקום העשירי במצעד בילבורד, למקום ה-13 במצעד הפזמונים הבריטי ולמקום השני במצעד הפזמונים הקנדי.
סינגל זה היה הראשון של סיל מאז "Kiss From a Rose" משנת 1995 שהגיע לעשירייה הראשונה במצעד בילבורד.
אמנים נוספים שביצעו גרסת כיסוי לשיר או דגמו חלקים ממנו הם להקת לימפ ביזקיט, להקת פיש, לורד פינס, נייט דוג ואקזיביט וכן ביז מארקי.
Flying Bulgar Klezmer Band (להקת הכליזמר של הבולגרים המעופפים), בימינו The Flying Bulgars(הבולגרים המעופפים) היא להקת פולק ומוזיקת עולם קנדית המתמחה
בעיבודים ריקודיים ומבדחים של מנגינות כליזמר קלאסיות וקטעים מקוריים המבוססים על מסורת הכליזמר והפולקלור ממזרח אירופה והבלקן.
הלהקה, שהוקמה בשנת 1987 על ידי החצוצרן והמלחין דייוויד בוכבינדר, משתמשת גם ביסודות של רוק, ג'אז וסלסה
ההרכב העכשווי של הלהקה כולל את דייוויד בוכבינדר, דייב וול, מקס סניט, פיטר לוטק, טניה גיל וויקטור בייטמן.
היא שיחקה תפקיד חשוב בטרנד של "תחיית הכליזמר" שהתחילה בשנות ה-1980 המוקדמות, בכל העולם, לרבות בקנדה.
מייסדה בשנת 1987 היה החצוצרן והמלחין דייוויד בוכבינדר, המנהל אותה עד היום יחד עם הזמר דייב וול (Dave Wall).
הלהקה קמה בזמנו על רקע ההתעוררות מחדש של העניין בתרבות היידיש בצפון אמריקה.
דייוויד בוכבינדר למד אצל אמני ג'אז ידועים כמו פרדי סטון, קני וילר, מוחאל ריצ'רד אברמס.
הוא למד לנגן סגנונות שונים של מוזיקה בת זמננו ופרץ לזירת הבידור כמלחין של מוזיקת סרטים ומוזיקת קונצרטים.
היא הוחלפה בהמשך בסולן הקולי הנוכחי דייב וול, שהתמחה בעבר בגוספל, מוזיקת נשמה וריתם אנד בלוז והגיע ל"בולגרים המעופפים" מלהקת הרוק האלטרנטיבי הקנדית Bourbon Tabernacle Choir איתה הקליט 3 תקליטורים.
למתופף הנוכחי של הלהקה, מקס סניט, יש להקה משל עצמו.
הוא התמקד בעבר במוזיקה לטינו-אמריקאית וניגן עם מקצוענים כמו הקובני הילריו דוראן.
טניה גיל היא פסנתרנית ומלחינה בשביל להקות ג'אז.
נגן הבאס, ויקטור בייטמן, ששב ללהקה אחרי היעדרות ארוכה, ידוע על עבודתו עם אינספור אמנים בסוגות של ג'אז, פולק, מוזיקת עולם ופופ.
פיטר לוטק הוא נגן סקסופון טנור וסופרן וקלרינטן שניגן בכמה תזמורות פילהרמוניות.
בשנת 2008 הקבוצה חגגה את 20 שנות קיומה ופרסמה את התקליטור השישי שלה בנובמבר 2008.
גם חומר מוזיקלי מקורי עם שירים שנכתבו בהתחלה באנגלית מוצג עם סאונד פולק/אלטרנטיבי עם יסודות מבוססים על נושאים יהודים.
בשנים האחרונות שאפה הלהקה להיפתח לקהלים רחבים יותר.
נעזרה בין השאר בסאונד המתוזמר שהוקלט בעזרתו של דייב נויפלד.
Flying Bulgars ממזגים ביצירותיהם אהבה למסורת עם מחויבות חסרת מורא לניסויים מוזיקליים שמשכו אליהם מעריצים ברחבי קנדה ובעולם.
הם השתתפו בפסטיבלים כמו Folk on the Rocks בילונייף, WOMAD במורקומב, אנגליה, טולווד במינכן, וBell Atlantic Jazz Festival בניו יורק, הפסטיבלים האשכנזים השנתיים בטורונטו וברבים אחרים.
הם הקליטו 6 תקליטורים שזכו למועמדויות לפרס Juno וסרטון וידאו שזכה לזמן אוויר משמעותי בערוץ הקנדי MuchMusic.
"Focus" (בעברית: "תתמקד") הוא שיר של הזמרת האמריקאית אריאנה גרנדה.
השיר יצא לאור כסינגל ב-30 באוקטובר 2015 ותוכנן להיות הסינגל המוביל מהאלבום השלישי של גרנדה, Dangerous Woman.
לבסוף לא הופיע באלבום (למעט בגרסה המיוחדת של האלבום שיצאה ביפן), משום שהסגנון המוזיקלי שלו שונה מהסגנון המוזיקלי של שאר השירים באלבום: גרנדה פרסמה שהאלבום יהיה אלבום R&B בדומה לאלבום הראשון שלה, ולא אלבום פופ בדומה לאלבום השני שלה.
השיר זכה להצלחה במצעדים, הגיע למקום השביעי במצעד הבילבורד האמריקאי (גרנדה הפכה לזמר או זמרת הראשונה והיחידה בהיסטוריה ששלושת הסינגלים הראשונים משלושת אלבומיה הראשונים הגיעו לעשרת הגדולים של מצעד הבילבורד בשבוע הראשון ליציאתם) והפך לוויראלי בזכות הקליפ שיצא לו.
השיר זכה לביקורות שליליות בעיקר, וחלק מהמבקרים השוו אותו לסינגלים מהאלבום הקודם של גרנדה, My Everything, וחלק טענו שהוא חיקוי של השיר "Problem".
הקליפ לשיר "Focus" הועלה ליוטיוב ב-29 באוקטובר 2015, ונכון למרץ 2025 צבר כמיליארד צפיות.
את הסרטון ביימה האנה לוקס דייוויס, שביימה גם את הקליפים לשיר "Love Me Harder" של גרנדה ולסינגל המשותף שלה, "Bang Bang".
הקליפ נפתח בסצנה בה גרנדה שולחת הודעת טקסט עם הכיתוב "התמקד בי" בטלפון הנייד.
בהמשך, היא נראית מבצעת ליפ-סינק לשיר, כאשר סצנות אלו משולבות עם צלליות שלה רוקדת על רקע מעגל סגול.
לאורך הקליפ, היא מבצעת ריקוד כוריאוגרפי יחד עם שש רקדניות ליווי בתפאורה סגולה.
בחלקים אחרים של הסרטון, גרנדה מצטלמת במסגרת מרובעת כשהיא לבושה בשמלת מיני שחורה ובמגפיים גבוהים, ומופיעה בבגד גוף עם הדפס כוכבים בצילום שחור-לבן.
באחת הסצנות היא שוכבת על תפאורה מוארת בניאון, מנגנת בחצוצרה ומופיעה לצד הרקדנים שלה.
בסרטון מופיע גם מכשיר ה-Samsung Galaxy Note 5 כחלק מפרסומת סמויה.
השיר זכה להצלחה רבה במצעדים, ונכנס לעשירייה הפותחת ביותר מ-15 מצעדים ברחבי העולם, ביניהם גם המצעד האמריקאי והמצעד הבריטי והיה לאחד השירים הבולטים באותה שנה, השיר גם זכה להצלחה גדולה בישראל לאחר שנכנס לפלייליסט הבינלאומי של גלגלצ, הגיע למקום רביעי במצעד ההשמעות השבועי של מדיה פורסט ומקום ראשון במצעד הקליפים.
Fly on the Wall (בעברית: זבוב על הקיר) הוא שיר של הזמרת האמריקאית מיילי סיירוס.
השיר יצא לאור ב-27 בפברואר 2009 כסינגל השלישי מתוך האלבום השני של סיירוס, Breakout.
תוכן השיר עוסק בצלמי הפפראצי שהם לדעת סיירוס כמו "זבוב על הקיר" שמנסה לצפות בה כל הזמן.
סיירוס אמרה שהשיר הוא על "איך הם חושבים שהם יודעים הכל עליי והם לא באמת יודעים, הם רוצים להיות זבוב על הקיר ולראות אותי כל הזמן."
מילות השיר, שנכתבו על ידי סיירוס, אנטונינה ארמאטו, טים ג'יימס ודוורים קראולו, פורשו בצורה שגויה במגוון דרכים.
גיבורת השיר שר בפרספקטיבת גוף ראשון תוך שהיא מגנה מישהו על רצונו לפגוע בפרטיותה.
רוב המבקרים חשבו שהגיבורה מתייחסת ל"בן זוג שתלטן".
בן רטליף מ"הניו יורק טיימס" צידד בבן הזוג, והאמין שגיבורת השיר שרה רודמן מ"ההבוסטון גלוב" האמינה שהשיר יכול היה לתאר מספר נושאים, כמו .
עם זאת, בראיון עם ג'וסלין ונה מחדשות MTV, סיירוס אמרה שהשיר היה על "התקשורת" ועל .
סיירוס פירטה על הרעיון בראיון עם ננסי אודל מאקסס הוליווד.
סיירוס הופיעה עם השיר לראשונה ב-4 במאי 2008 בטקס הפתיחה של משחקי דיסני.
היא הופיעה עם השיר גם ב"Good Morning America" ובטקס פרסי המוזיקה האמריקאית 2008 ובגמר רוקדים עם כוכבים.
הווידאו קליפ לשיר בוים על ידי פיליפ אנדלמן.
הווידאו קליפ יצא ב-8 בדצמבר 2008. הקליפ שלה היה בהשראת הקליפ Thriller של מייקל ג'קסון.
הסרטון מתחיל בזה שסיירוס והחבר שלה יוצאים מהקולנוע ומדברים על הסרט שהם ראו ואז החבר של סיירוס מסתכל על הירח ומתחיל להשתעל.
סיירוס מבולבלת ואז מזועזעת שהיא צופה בו הופך לפפראצי ואז היא בורחת ממנו ורצה לתוך מוסך חנייה ומסתתרת מאחורי מכונית, ברגע שהיא מתרחקת מהמכונית, קבוצה של פפראצי מתחילים לרדוף אחריה עם המצלמות שלהם.
במהלך רוב הקליפ סיירוס מנסה להתחבא מהפפראצי.
בסופו של דבר היא מגיעה לפינה שאי אפשר לברוח ואז היא מופתעת ומבולבלת שקבוצת הפפראצי מתחילים לרקוד.
החבר שלה שנראה רגיל מגיע במכונית כדי להציל אותה.
בתוך המכונית סיירוס מתארת לו את המפגש המוזר עם הפפראצי והיא לא ידעה שהחבר שלה שתל מצלמה במכונית ואת מה שהיא אומרת במכונית הוא תוך כדי מפרסם את זה.
Flying Cowboys הוא אלבום של ריקי לי ג'ונס אשר יצא בספטמבר 1989, והופק על ידי וולטר בקר מלהקת סטילי דן.
לאחר שיצא אלבומה של ג'ונס The Magazine בשנת 1984, ג'ונס יצאה לזמן מה מאור הזרקורים.
היא נישאה לפסקל נבה מאייר וילדה בת - שרלוט רוז - בשנת 1988 תוך כדי עבודה על אלבום האולפן הרביעי שלה.
ג'ונס ונבה מאייר כתבו ועבדו יחד על חומר חדש במשך כמה שנים לפני שהחלו להקליט ב-1988, עם בקר בתור מפיק.
ג'ונס הייתה מעריצה של עבודתם של סטילי דן, במיוחד של האלבום The Royal Scam (1976).
גרסאות פרומו של Flying Cowboys נשלחו יחד עם ראיון מוקלט עם ג'ונס.
קטעים מראיון זה סומפלו ללהיט משנת 1990 "Little Fluffy Clouds" של להקת המוזיקה האלקטרונית הבריטית The Orb.
Time, 23 באוקטובר 1989 – "ב-Flying Cowboys היא מניחה בפנינו סוג של וידוי מיסטי, מלא ברמיזות אוטוביוגרפיות ונונשלנטיות מהורהרת.
יש בו את רוחב היריעה של ספר חשוב ואת ההשפעה הרגשית של רוק אנד רול ענק."
רולינג סטון, 2 בנובמבר 1989 (4/5) – "תוך שהוא סוקר עושר של נושאים וסגנונות מוזיקליים, האלבום מתגלה בחנו המתמשך של שיר אחד ארוך.
מה שמספק אחידות לאלמנטים המגוונים של האלבום הוא הקצביות הזורמת המפתה, הסוריאליזם "מהבית" שבמילותיה של ג'ונס, הבהירות והאינטליגנציה של הפקתו של וולטר בקר, וכמובן, החושניות האלסטית של שירתה יוצאת הדופן של ג'ונס."
ניו יורק טיימס, 24 בדצמבר 1989 – הטוב ביותר של 1989 – "הלקט החדש של שירי חלומות אניגמטיים השטופים במיתולוגיה אישית של ג'ונס הוא טור דה פורס אקצנטרי, עשיר בדימויים כפי שהוא עשיר בדרמה."
גארי גרש, פסקל נבה מאיר - מפיקים בפועל
גרג פני, רוג 'ר ניקולס, מארק לינט, לוואנט קופוק, רוג'ר הארט - מהנדסים
חוזה אסטבן מרטינז - ציור העטיפה
Follow My Heart הוא שיר שהוקלט על ידי שירה פריימן וטימוטי סניקוב.
השיר נכתב על ידי נועם חורב והולחן על ידי דור דניאל.
השיר נבחר לייצג את ישראל באירוויזיון הילדים 2016, שהתקיים בולטה, מלטה.
לאחר בחירת רשות השידור בשירה פריימן וטימוטי סניקוב, השתתפו שירה פריימן וטימוטי סניקוב עם השיר באירוויזיון הילדים 2016 ב-20 בנובמבר 2016. השיר סיים במקום ה-15 מתוך 17 עם 27 נקודות.
"Fly Like a Bird" (בעברית: לעוף כמו ציפור) הוא סינגל של הזמרת-יוצרת האמריקאית מריה קארי, מתוך אלבומה העשירי, The Emancipation of Mimi.
השיר יצא לאור ב-13 במרץ 2006, כסינגל השישי מתוך האלבום.
השיר הוא הבי-סייד של השיר "My Saving Grace", אשר נכלל באלבומה, Charmbracelet.
כמו כן, יצא הסינגל בפורמט של תקליטור.
בין היתר, השיר הוא שיר בסגנון הרית'ם אנד בלוז, המשלב בתוכו גם את סגנון הסול והגוספל.
בנוסף לכך, עלה השיר לרשת הזרמת המדיה ספוטיפיי, כמה שנים לאחר שיצא.
Flying on My Own (בעברית: עפה לבד) הוא סינגל שיווקי שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage.
השיר יצא לאור ב-9 ביוני 2019, על ידי חברת התקליטים קולומביה רקורדס.
גרסת האלבום יצאה לאור ב-28 ביוני 2019.
השיר הגיע למקום הראשון במצעד השירים שבקוויבק.
השיר נכתב על ידי יורגן אלופסון, ליז רודריגס ואנטון "היבריד" מורטנסון והופק על ידי אלופסון, היבריד ואגלי בייביז.
ב-19 בדצמבר 2017, פרסמה דיון תמונה עם המפיק המוזיקלי יורגן אלופסון בה השניים נכחו בפאלמס קזינו, תוך שהוסיפה את הכיתוב "כיף גדול, מכינים מוזיקה יפה".
"Flying on My Own" זכה לביקורות חיוביות.
מייק ווס מ-Idolator תיאר את השיר כשיר פופ מעולה.
הוא הוסיף ואמר כי צאתו של האלבום Courage קרובה מתמיד.
הווידאו קליפ המלא שיצא עבור השיר הוא מעין הופעה, אשר קיימה סלין דיון במהלך סיבוב ההופעות שלה, אשר התקיים בלאס וגאס.
ההופעה עלתה לערוץ היוטיוב של דיון ב-9 ביוני 2019, בסמוך לצאתו של השיר כסינגל שיווקי.
ההופעה זכתה להצלחה כאשר מונה הצפיות שלה עומד על כ-2.5 מיליון צפיות.
האודיו הרשמי של השיר עלה ליוטיוב כמה ימים לאחר מכן, והצליח לצבור כמעט שני מיליון צפיות גם כן.
מדינהתאריך יציאהפורמטגרסהחברת תקליטיםמקורעולם9 ביוני 2019הזרמת מוזיקה • הורדה דיגיטליתבהופעה חיה מלאס וגאסקולומביה28 ביוני 2019גרסה סטודיורמיקס מאת דייב אוודי
Fly (בעברית: לעוף) הוא אלבומה החמישי של להקת הקאנטרי האמריקאית דיקסי צ'יקס.
האלבום יצא לאור ב-31 באוגוסט 1999, על ידי חברת התקליטים מונמנט רקודס.
הסינגל הראשון מתוך האלבום "Ready to Run", הפך ללהיט, תוך שהגיע למקום השני במצעד שירי הקאנטרי.
האלבום זכה להצלחה אדירה בארצות הברית כאשר הגיע למקום הראשון במצעד הרשמי של המדינה, תוך שנמכר בלמעלה מ-11 מיליון עותקים במדינה, מה שזיכה את האלבום למעמד יהלום וכניסתו לרשימת האלבומים הנמכרים ביותר בארצות הברית.
כמו כן, הגיע האלבום אל המקום הראשון במצעד אלבומי הקאנטרי של בילבורד.
מתוך אלבום יצאו 8 סינגלים שהבולטים ביניהם היו: "Goodbye Earl" אשר הגיע למקום ה-19 בארצות הברית, "Ready to Run" אשר יצא כסינגל הראשון מהאלבום והגיע למקום השני במצעד שירי הקאנטרי האמריקאי ו-"Cowboy Take Me Away" אשר הגיע למקום הראשון במצעד שירי הקאנטרי האמריקאי.
בנוסף, גם באלבום יש את השיר "Sin Wagon" אשר הצליח להגיע למקום ה-52 במצעד שירי הקאנטרי האמריקאי מבלי לצאת כסינגל.
בנוסף להצלחתו המסחרית האלבום זכה ב-2 פרסי גראמי ביניהם בקטגוריית "אלבום הקאנטרי של השנה" והיה מועמד ל-2 פרסים נוספים בקטגוריית "אלבום השנה" ו"שיר הקאנטרי של השנה" על "Ready to Run".
בנוסף להצלחתו בארצות הברית האלבום זכה להצלחה גם בקנדה כאשר הגיע שם למקום הראשון ולמעמד פלטינה משולשת.
באוסטרליה הגיע למעמד פלטינה גם.
האלבום זכה לביקורות חיוביות ברובו.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה 11×11,000,000בריטניה (BPI)כסף60,000לטביה (LaMPA)פלטינה8,000^קנדה (Music Canada)פלטינה 3×300,000
Follow (בעברית: לעקוב) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA.
השיר יצא לאור ב-1 באפריל 2020, על ידי חברת התקליטים יוניברסל מיוזיק לטין, כסינגל שלא מתוך אלבום.
השיר הגיע אל המקום התשיעי במצעד השירים שבספרד.
השיר נכתב על ידי קרול ג'י, אנואל AA ואווי און דה דראמס והופק על ידי אווי און דה דראמס גם כן.
באתר האינטרנט Cuatro סקרו את השיר, תוך שציינו כי "השיר מספר בתוכו את סיפור האהבה שקרה בין קרול ג'י לאנואל AA ומתאר את הרגע הראשון שלהם יחד עד לרגע הוצאת השיר".
הווידאו קליפ הרשמי של השיר פורסם ב-2 באפריל 2020, בשידור חי והועלה לערוץ היוטיוב של קרול ג'י.
לאורכו של הקליפ, ניתן לראות את השניים כשהם מבלים ביחד, תוך שמוצגים קטעים שונים של השניים.
לאורכו של הקליפ, ניתן לראותם נזכרים בדברים שעשו יחד.
נכון לספטמבר 2021, מונה הצפיות של הקליפ עומד על למעלה מ-150 מיליון צפיות.
מדינהתאריך יציאהפורמטחברת תקליטיםמקורעולם1 באפריל 2020הזרמת מוזיקה • הורדה דיגיטליתיוניברסל לטין
Folklore (מעוצב באותיות קטנות; בעברית: "פוֹלקלוֹר") הוא אלבום האולפן השמיני של הזמרת-יוצרת האמריקאית טיילור סוויפט.
האלבום יצא לאור ב-24 ביולי 2020 בהוצאת חברת התקליטים ריפבליק רקורדס.
הוא נוצר בזמן בידוד במהלך מגפת הקורונה והופק בידי ג'ק אנטונוף, ארון דסנר וסוויפט עצמה.
האלבום הופץ 16 שעות לאחר ההכרזה עליו, ובכך מהווה "אלבום הפתעה".
בשונה מאלבומיה הקודמים של סוויפט, הוא אינו מכוון למיינסטרים המוזיקלי, אלא מאופיין בסגנון מוזיקלי המשלב אינדי פולק, רוק אלטרנטיבי, אלקטרו-פולק וצ'אמבר פופ.
האלבום זכה לתשבחות, בין היתר בשל האווירה הרוגעת ונושאי הפנטזיה שמציגים שיריו, והיו שהגדירו אותו האלבום הטוב ביותר שהוציאה סוויפט.
"Cardigan" יצא כסינגל המוביל של האלבום מייד עם צאתו ב-24 ביולי 2020. השיר "Exile", שנעשה בשיתוף עם הלהקה בון איבר, והשיר "Betty", יצאו כסינגלים באוגוסט באותה השנה.
באוקטובר 2020 יצא "The 1" כסינגל שיווקי רשמי מתוך מהאלבום.
האלבום שבר מספר שיאים בשירותי הסטרימינג, בהם מספר ההשמעות הגבוה ביותר ב-24 השעות הראשונות בספוטיפיי לאלבום מאת זמרת (והמקום השני בקטגוריה זו בכלל) ומספר ההשמעות הגבוה ביותר בשבוע הראשון לאלבום פופ באפל מיוזיק.
בארצות הברית נמכר בלמעלה מ-500,000 עותקים בשלושת ימי המכירות הראשונים, שיא לאלבום בשנת 2020. Folklore נמכר בעולם בלמעלה מ-1.3 מיליון עותקים במהלך היממה הראשונה לצאתו, והוא אחד האלבומים היחידים בהיסטוריה שעשו זאת.
בשבוע הראשון לצאתו נמכר בלמעלה משני מיליון עותקים ברחבי העולם, ובכך נכלל ברשימת עשרת האלבומים הנמכרים ביותר בשבוע הראשון.
בארצות הברית נמכר בלמעלה מ-846,000 עותקים בשבוע הראשון לצאתו (מעל לכל אלבום אחר בשנה זו) ובכך הגיע למקום הראשון במצעד בילבורד 200, והיה לאלבומה השביעי ברציפות של סוויפט שעשה זאת.
האלבום הגיע לראש מצעדי האלבומים באוסטרליה, בקנדה, בבלגיה, באירלנד, בניו זילנד, בשווייץ ובממלכה המאוחדת.
כל שש עשרה רצועות האלבום נכנסו למצעד בילבורד הוט 100, כששלוש מתוכן נכנסו לעשירייה הפותחת.
הסינגל "Cardigan" הגיע למקום הראשון במצעד, והיה לשירה השישי של סוויפט שעשה זאת.
סוויפט אף הייתה לאמן הראשון בהיסטוריה שהופיע במקום הראשון באותו השבוע במצעד בילבורד הוט 100 לסינגלים ובמצעד בילבורד 200 לאלבומים.
בשנת 2021 זכתה סוויפט בפעם השלישית בפרס גראמי בקטגוריית "אלבום השנה" עבור Folklore והייתה לאישה הראשונה והיחידה בהיסטוריה שעשתה זאת.
בשנת 2020 תכננה סוויפט לקיים את סיבוב ההופעות השביעי שלה "Lover Fest", לקידום אלבומה Lover, אך בעקבות מגפת הקורונה סיבוב ההופעות בוטל.
היא סיפרה בראיון למגזין בילבורד כי הרעיון לאלבום "התחיל מתמונות, אלמנטים חזותיים שקפצו לי לראש ועוררו בי יצירותיות וסקרנות".
לדבריה, "יצקתי לתוך האלבום את כל רצונותיי, חלומותיי, פחדיי והגיגיי.
חיברתי והקלטתי את המוזיקה תוך כדי בידוד, אך למעשה עשיתי זאת תוך שיתוף פעולה עם כמה שותפים לדרך".
ארון דסנר, גיטריסט אינדי רוק וחבר בלהקת דה נשיונל, היה בבידוד עם משפחתו, עת שפנתה אליו סוויפט, בבקשה שיחבר עימה מספר שירים לאלבום.
11 שירים נכתבו עם דסנר במהלך החודשים שלאחר מכן והאחרים נכתבו ביחד עם ג'ק אנטונוף, ויליאם באורי ובון איבר.
דסנר ציין בחשבון הטוויטר שלו כי "חשבתי שייקח זמן לכתוב את השירים בשל המרחק הפיזי ביני ובין סוויפט כתוצאה מהבידוד.
עם זאת, כאשר כמה שעות לאחר תחילת העבודה סוויפט שלחה לי הודעה קולית עם שיר שהושלם, החל מומנטום שלא נפסק מאז".
האלבום עצמו יצא בהפתעה, ללא פרסום מוקדם, ובמהלך הפקתו רק מספר אנשים מצומצם היה מעורב בפרויקט וידע על קיומו.
אורך המהדורה הרגילה של Folklore שעה ושלוש דקות והיא מורכבת מ-16 רצועות.
מהדורת ה"דלוקס" כוללת שיר בונוס, "The Lakes", שמופיע כרצועה ה-17. להקת האינדי פולק האמריקאית בון איבר משתתפת בשיר "Exile", הרצועה הרביעית באלבום, שיצא בהמשך כסינגל השני מתוכו.
את האלבום כתבו והפיקו סוויפט, דסנר ואנטונוף, תוך מתן קרדיט לוויליאם באורי לכתיבת השירים "Exile" ו-"Betty", ולג'סטין ורנון לכתיבת השיר "Exile".
המבקרים תיארו את Folklore כאלבום אינדי פולק, רוק אלטרנטיבי, אלקטרו-פולק וצ'אמבר פופ.
כמו כן, סגנונו תואר כמשלב אלמנטים של אינדי רוק, מוזיקה אלקטרונית, דרים פופ וקאנטרי.
באלבום אין שירי פופ קלאסיים, וכריס וילמן מווראייטי ציין אותו בשל כך כיצירה שבה נוטשת סוויפט את המיינסטרים, ש"אפיין את שאר אלבומיה ושיריה".
בנוסף לכך, האלבום מורכב משירי דאון-טמפו, בהפקת לו-פיי ומנגינות "אלגנטיות" (על פי תיאורה של האנה מלריאה מ-NME) המשתלבות לכלל צליל מודרני, תוך שימוש בכלים קלאסיים כמו פסנתר, גיטרות, כלי הקשה וכלי מיתר.
ניל מק'קורמיק מהדיילי טלגרף ציין כי האלבום "מאופיין בסאונד דיגיטלי, אלמנטים של סינת'פופ ומילים מתחכמות, שהפכו את סוויפט לכוכבת הפופ שהיא היום".
ברולינג סטון ציינו כי האווירה של האלבום דומה לזו של "Safe & Sound", שיר זוכה פרס גראמי של סוויפט משנת 2012. כמה מבקרים ציינו כי ההפקה מתאפיינת במינימליזם ובאיפוק, באופן המבליט את קולה של סוויפט ואת מילות השירים.
האלבום מבטא מחד מודעות עצמית והסתכלות פנימית של סוויפט, כשהשירים בו בוחנים את חייה מכמה זוויות שונות, חלקם כתובים בגוף שלישי.
מנגד, הוא גולל בפני המאזין מגוון סיפורים בדיוניים, כך שסגנון הכתיבה מתאפיין באישי ובבדיוני בו-בזמן.
במהלך שידור חי של הפרמיירה לקליפ של "Cardigan" ביוטיוב, סיפרה סוויפט כי לאורך מילות השירים באלבום שזורות "ביצי פסחא", כשניתן למצוא לאורך השירים "התפתחות של דמויות ומוטיבים חוזרים שבאמצעותם ניתן לזהות מי שר על מי...
למשל, יש שלושה שירים שאני מאגדת אותם למה שאני קוראת לו 'משולש האהבה של גיל ההתבגרות'.
שירים אלו בוחנים משולש רומנטי מנקודת מבט של שלוש דמויות בתקופות שונות בחייהן" (מדובר על הרצועות "Cardigan", "August" ו-"Betty").
היא תיארה את האלבום "מהורהר ומאופיין באסקפיזם; עצוב, יפה ואף טרגי".
את השיר "Cardigan" תיארה כשיר על "אהבה שאבדה, ומדוע האהבות הראשונות שלנו חרוטות היטב בזיכרוננו".
הדמויות המתוארות באלבום כוללות: אלמנה זקנה שהתנהלותה שערורייתית ומעוררת אנטגוניזם; ילדה מפוחדת בת שבע, שמתוארים יחסיה עם חברתה הטובה ביותר, לאחר שהשתיים חוו טראומה; רוח רפאים הצופה באויביה בהלוויה שלהם; אלכוהוליסטים בגמילה; ונער מתבגר.
אל אלו מצטרפים שלושת השירים העוסקים במשולש אהבה מזוויות שונות.
קאלי אלגרים מהמגזין Insider ציינה כי כמה משירי האלבום עוסקים במוטיב הקולנוע, למשל "Exile", "This Is Me Trying" או "Hoax", הממשיל את החיים לסרט שבו "גיבור ראשי".
הצלמת בת' גרברנט צילמה את התמונות ששימשו לאלבום.
התמונות צולמו בשחור-לבן, בפילטר גוני אפור (grayscale).
בעטיפה הדיגיטלית של האלבום מופיעה סוויפט ביער במזג אוויר ערפילי בשעות הבוקר, עומדת לבדה, לבושה מעיל טארטן ארוך ומתחתיה שמלה ארוכה בסגנון חלוצי (prairie skirt), מביטה אל צמרות העצים.
בעטיפה האחורית של האלבום, תמונה נוספת שבה עומדת סוויפט כשגבה אל המצלמה, לבושה אריג תחרה, ז'קט ג'ינס שמוט סביב זרועותיה ושיערה קלוע בשתי צמות.
בשנת 2025, מגזין בילבורד דירג את עטיפות האלבומים של טיילור סוויפט ומיקם את עטיפת האלבום Folklore במקום הרביעי.
הקונספט האסתטי של Folklore ממוקד באלמנטים של טבע, בעצים ובכותנה.
הווידאו קליפ של הסינגל המוביל מתוך האלבום, "Cardigan", מתבסס על קו אסתטי זה ונפתח בסצנה של סוויפט יושבת ליד פסנתר וינטג' בבקתה עתיקה ביער, כשהיא לובשת כתונת לילה.
בקליפ יער עם עצים מכוסי טחב ופסנתר מתוכו זורם מפל מים.
הדימויים והביגוד באלבום הושוו לסגנונם של הסרטים "נעורי איוואן" מ-1962, "פרסונה" מ-1966, "גברים במלכודת" מ-1972, "פרויקט המכשפה מבלייר" מ-1999, "מידסומר" מ-2019 ו"נשים קטנות" מ-2019.
ב-23 ביולי 2020 הכריזה סוויפט על צאת האלבום ברשתות החברתיות, 16 שעות לפני ההשקה הרשמית שלו.
לפני הכרזה זו, לא פרסמה דבר על האלבום ולא הוציאה מתוכו אף סינגל, בניגוד לאלבומיה הקודמים.
בהמשך אותו יום, פרסמה שב-24 ביולי, יום צאתו של האלבום, יתפרסם גם הקליפ של הסינגל הראשון מתוכו, "Cardigan".
האלבום יצא לאור אחד עשר חודשים לאחר צאת האלבום השביעי שלה, Lover, ההפרש הקטן ביותר בין אלבומים עוקבים של סוויפט.
האלבום הופץ בכל פלטפורמות המוזיקה הדיגיטליות בחצות 24 ביולי 2020, במקביל לפרסום שמונה תקליטי ויניל עם עטיפות שונות שפורסמו והוצעו לרכישה באתר האינטרנט הרשמי של סוויפט.
מהדורת הדלוקס, שהייתה זמינה תחילה בעותקים פיזיים בלבד, הכוללת את רצועת הבונוס "The Lakes", הועלתה לרשתות הזרמות המדיה ב-18 באוגוסט 2020.
בנוסף לכך, שלחה סוויפט העתקים של הקרדיגן שהיא לבשה בקליפ של "Cardigan" לחברים, ידוענים ותומכים שונים.
ב-20 באוגוסט, מספר מוגבל של עותקי האלבום עם חתימתה של סוויפט הועמדו למכירה במספר חנויות תקליטים עצמאיות בארצות הברית, על מנת לעזור להן מבחינה כלכלית בעקבות מגפת הקורונה.
היא הוציאה ארבעה אוספים שמורכבים משישה שירים מתוך Folklore והעלתה אותם לרשתות הזרמות המוזיקה.
היא הסבירה ש"השירים ב-Folklore מחולקים לקבוצות שונות ולפרקים, בהתבסס על נושאים משותפים".
סרט תיעודי, ששמו Folklore: The Long Pond Studio Sessions, הועלה ב-25 בנובמבר 2020 לשרתי דיסני+.
סוויפט ביימה את הסרט ובו מתועדים ביצועיה לכל 17 הרצועות ב-Folklore, באולפן לונג פאונד, כשהיא מספרת את סיפור הרקע מאחורי השירים.
בנוסף לסוויפט, בסרט מופיעים ג'ק אנטונוף וארון דסנר, בנוסף להופעת אורח של ג'סטין ורנון.
הסרט הציג את הפגישה הראשונה פנים אל פנים של סוויפט, דסנר ואנטונוף לאחר שנכנסו להסגר בעקבות מגפת הקורונה.
לצד בכורת הסרט, הוציאה סוויפט אלבום במסגרתו הקליטה את השירים בגרסת אולפן.
אלבום זה עלה לרשתות הסטרימינג ביום צאתו של הסרט.
חצי שנה לאחר צאת האלבום, הוציאה סוויפט את אלבום הסיקוול שלו, Evermore, אותו כינתה "האח הקטן של Folklore".
גם הוא נחשב לאלבום הפתעה ומתוכו יצא הסינגל המוביל "Willow".
שני סינגלים נוספים, "No Body, No Crime" ו-"Coney Island", יצאו לאור בינואר 2021.
הסינגל המוביל, "Cardigan", יצא לאור ב-24 ביולי 2020, ביחד עם האלבום עצמו.
את הקליפ שלו ביימה סוויפט והפיקה ג'יל הרדין.
בנוסף לצאת הקליפ, הוציאה סוויפט קליפ בנפרד לכל רצועה מהאלבום הכולל את מילותיה.
השיר יצא כסינגל לתחנות רדיו פופ ולתחנות רדיו שירי פופ עכשוויים למבוגרים ב-27 ביולי.
לסינגל צורף תזכיר קולי, אותו שלחה במקור לדסנר ב-27 באפריל 2020, העוסק בתהליך יצירת השיר, בתהליך הכתיבה, ההלחנה וההפקה שלו וגם בניסיונות השונים לכתוב אותו בכמה אופנים.
השיר הגיע למקום הראשון במצעד הבילבורד הוט 100 בשבוע צאתו והפך לסינגל השישי של סוויפט שהגיע לפסגת המצעד.
"Exile" נשלח לתחנות רדיו להיטים אלטרנטיביים עכשוויים ב-3 באוגוסט והיה הסינגל השני מתוך האלבום.
השיר הגיע למקום השישי במצעד הבילבורד הוט 100. "Betty" נשלח לתחנות רדיו קאנטרי ב-17 באוגוסט והיה הסינגל השלישי מתוך האלבום.
השיר זכה לתואר השיר שמושמע בהכי הרבה תחנות רדיו קאנטרי במדינה, הסינגל הראשון של סוויפט המשיג הישג זה מאז "Red" שיצא בשנת 2013. לאחר חודשיים שבהם לא יצאו סינגלים מהאלבום, הוחלט ש-"The 1" יישלח לרדיו הלהיטים העכשוויים שבגרמניה, שם יצא כסינגל שיווקי רשמי מתוכו.
האלבום זכה לשבחים ביקורתיים רבים לאחר יציאתו, כשחלק מהמבקרים מציינים אותו כאלבום הטוב ביותר שהוציאה סוויפט, ומציינים לשבח את הצלילים הנינוחים והייחודיים שלו, כמו גם את נושאי הפנטזיה השזורים לאורכו.
ב-Metacritic, האלבום קיבל דירוג של 89 מתוך 100 ביקורות בסך הכול, על סמך 24 ביקורות שפורסמו עליו, מה שהופך אותו לאלבום של סוויפט עם הציון הגבוה ביותר באתר.
רוב שפילד מרולינג סטון שיבח את יכולת כתיבת השירים של סוויפט וטען כי "אוסף הדמויות הרחב" שהציגה, הדגים את "השנינות, החמלה והאמפתיה העמוקה ביותר שלה", ובכך הפכה את האלבום לאלבומה האינטימי ביותר.
מארק סאבאג' מ-BBC סיווג את האלבום כאלבום אינדי וכ"אלבום בעל טונים נמוכים וקודרים, עם רובד של מלנכוליה עשירה שמאזנת אותו".
ג'יליאן מייפס מפיצ'פורק ציינה את נקודת החוזק הגדולה של האלבום באופן שבו מסופרים בו הסיפורים, בעוד ש"המוזיקה עצמה המלווה את הסיפור בת-שינוי", וציינה כי באלבום סוויפט "מפגישה את אומנות כתיבת השירים שלה עם דמיונה הפורה".
כריס וילמן ממגזין וראייטי כתב כי "האלבום שונה מאוד מכל מה שסוויפט עשתה בעבר" והוסיף כי האלבום הוא מעין "רומן מאופק ועשיר, בו סוויפט מצליחה לבטא את עצמה באמצעות השירים והכתיבה שלהם".
האנה מילריאה מ-NME תיארה את האלבום "רענן, חושב קדימה ובעיקר כנה", וטענה כי "את מקומה של ההפקה המוזיקלית המבריקה [של סוויפט], שניכרת בשאר אלבומיה, תופסת הפקה רכה ועדינה" והוסיפה כי סוויפט "יצרה אלבום מעולה, רגוע, השזור בשירי עם מודרניים".
מנגד ציינה כי לעיתים ישנה באלבום תחושה של ארכניות ואיטיות.
ניל מק'קורמיק מדיילי טלגרף העניק לאלבום ציון של חמישה כוכבי זהב מתוך חמישה בסך הכול והגדיר אותו כ"אוסף מעולה של 16 שירים שעוסקים באהבה, אובדן, זיכרון, תשוקה, חברות והצורך המתמיד שלנו בקשר אנושי" והוסיף כי הוא "מציג את סוויפט כזמרת-יוצרת רצינית".
לורה סנאפס מגרדיאן העניקה לאלבום חמישה כוכבים גם כן וכתבה כי "החדות הרגשית של סוויפט מעולם לא באה לידי ביטוי בצורה טובה יותר מאשר ב-Folklore" ותיארה את האלבום כ"אלבום הקוהרנטי ביותר שלה מאז הימים בהם הוציאה מוזיקת קאנטרי".
אלן ג'ונסון ממגזין Paste כתבה כי האלבום הוא "שקט ומעורר מחשבה" והוסיפה כי בו "סוופיט אמיתית מתמיד וכלל לא מסתתרת, אלא רגועה ונינוחה", תוך שטענה כי "Folklore יהיה אבן דרך בעולם מוזיקת הפופ", בדומה לאלבומה Red, משנת 2012.
ג'ייסון ליפשוץ ממגזין בילבורד, כתב כי האלבום מדגים את "היקף ועומק המיומנות האמנותית של סוויפט".
שרה קרסון מהעיתון i כינתה את האלבום "נצחי" וכתבה כי "הוא כולל שירים בכל הקשת של אמפתיה, צער ובושה" וזאת, תוך שהעניקה לו ציון של חמישה כוכבים מתוך חמישה בסך הכול.
פיליפ קוסורס מ-Uproxx הגדיר את האלבום "היצירה הנצחית ביותר של סוויפט" וטען כי באלבום זה היא "עדיין מוצאת דרכים לעמוד בציפיות של כולם ואפילו מצליחה להתעלות מעליהן".
ג'יזל אאו-ניאן נואן מ-The Sydney Morning Herald העניקה לאלבום ציון של חמישה כוכבים ותיארה אותו "רומן צלול ומאופק, החושף את הקסם שלו בכל האזנה" והעירה כי "בתור האלבום הראשון שיוצא בשנות ה-30 לחייה, הוא מוכיח כי סוויפט היא מוזיקאית בוגרת".
רויסין אוקונור מאינדפנדנט טענה כי "השירה המעודנת, מלווה בנגינת פסנתר, כלל לא מאפיינת את שאר קטלוג האלבומים של סוויפט".
NEWS סקרו את האלבום בחיוב, תוך שציינו כי הוא שובר את התדמית של סוויפט ומראה על שינוי כיוון מוזיקלי: "נסיכת הפופ...
מכריזה על שיתוף פעולה עם ארון דסנר מהנשיונל.
גיטריסט ומלחין אינדי רוק וטיילור סוויפט?
אין שום דבר מלבד קורונה שיכול היה לייצר חיבור מדהים כזה.
ואם כבר מדהים, האלבום החדש Folklore כולל בתוכו את "Exile", דואט עם לא פחות מאשר אושיות האינדי בון איבר...
סוויפט לא גדלה בערוגת פופ, ויותר מכך: היא מעולם לא נרתעה ממהפכים מוזיקליים".
גם ב-ynet הפנו כלפי האלבום ביקורת חיוביות וכתבו כי "כוכבת הפופ הוציאה אלבום אינטימי ואפל בהפתעה, אלא ש-Folklore של טיילור סוויפט הוא הכול חוץ מתעלול יחצ"ני.
עם עזרה משועלי אינדי ותיקים, כתיבה אמיצה ומלנכולית והגשה נקייה - זה הדבר הטוב ביותר שקרה לה".
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2020. בפרט, האלבום הוכתר כאלבום הטוב ביותר של השנה ברשימות שפרסמו מגזין טיים ומגזין רולינג סטון.
פיצ'פורק דירגו את האלבום במקום ה-67 ברשימת "100 האלבומים הטובים ביותר של שנות ה-2020 עד כה".
Entertainmentהאלבומים הטובים ביותר בסך הכול בשנת 20202עשרת המובילים על פי סטיב בלטין9עשרת המובילים על פי מרקוס אריקו8עשרת המובילים על פי ג'ואל הוארטו8עשרת המובילים על פי ג'ן קוקסאק3עשרת המובילים על פי לורי מג'בסקי1עשרת המובילים על פי לינדזי מיקס1עשרת המובילים על פי ניק פסקל5עשרת המובילים על פי גבריאל סארטו10
Folklore יצא במהלך ההסגר שחל כתוצאה ממגפת הקורונה.
בלוס אנג'לס טיימס טענו כי הוא "מציג את סוויפט באור שונה מזה שבו הייתה מוצגת לפניו, כתוצאה מניתוק הקשר עם העולם בעקבות ההסגרים".
בגרדיאן סברו כי Folklore הוא "הפוגה מהאירועים הכאוטיים של העולם, כזו שהופכת רגשות אפלים למשהו יפהפה", בעוד שבדיילי טלגרף כינו אותו "האלבום שניצח את ההסגרים".
ב-NME כתבו שהאלבום ייזכר כ"אלבום ההסגר הטוב ביותר, ששימש כמזור מרגיע במהלך ההסגר.
בעוד שאמנים רבים יצרו אלבומי הסגר, היה זה Folklore שליווה בצורה מושלמת את הבדידות שהייתה כרוכה בשנת 2020".
ב-Insider כתבו כי Folklore יוכר כ"יצירה המופתית ביותר של ההסגרים, מתוך כל היצירות האחרות שהוציאו אמנים במהלך המגפה".
ברולינג סטון טענו שהאלבום עשוי להיכנס להיסטוריה כ"אלבום ההסגר הטוב ביותר".
בבילבורד כתבו כי יוקירו אותו כ"אחד האלבומים המשפיעים ביותר של סוויפט", תוך שציינו שהוא "הצליח להתעלות מעל התקופה חסרת התקדים של מגפת הקורונה, וזאת בנוסף לכך ששחרר את המאזינים מהשגרה המונוטונית של הריחוק החברתי".
ב-Uproxx ציינו כיצד Folklore שינה את כל עולם המוזיקה בשנת 2020, והוסיפו כי "לא ניתן למדוד את השפעתו על הנוף התרבותי של השנה, בשל האופן שבו העלים את הכאב, הייסורים והחרדות שבעולם".
כמו כן, אמרו כי "המעריצים של סוויפט ברחו מהמציאות לרשתות החברתיות במטרה לחגוג את יציאתו".
ב-Clash טענו כי "סוויפט ריככה את ההתחלה הטרגית של שנת 2020 עם אלבום זה, הביאה עימה משב רוח חורפי בקיץ וזאת כשהיא גורמת לכל אחד מאיתנו לערוך חשבון נפש, בחיינו בכלל ובפרט בחיי האהבה שלנו".
ב-Vulture הגדירו את Folklore כאלבום המשפיע ביותר בשנת 2020, וכתבו כי "האלבום עוסק בבדידות והוא עשיר בסוג המחשבות שאנו מנסים לשמור לעצמנו".
בווג ציינו את האלבום לשבח גם כן, תוך שקבעו שהוא היה חלק בלתי נפרד מההסגרים וממגפת הקורונה בפרט.
ב-The Week כינו אותו כ"יצירה אמנותית שנוצרה בהשראת המגפה", תוך שהוסיפו כי "הוא תוצר של ההסגר".
בהמשך, כתבו כי "סוויפט הציבה סטנדרטים גבוהים לפרויקטים עתידיים אחרים שייצאו במהלך המגפה".
בפייננשל טיימס נבחרה סוויפט לאחת הנשים המשפיעות ביותר בשנת 2020, תוך שכינו את Folklore כ"אלבום ההסגר הטוב ביותר", ואילו ב-Hot Press כינו אותו "האלבום הגדול הראשון של עידן ההסגרים".
מבקר המוזיקה טום האל הגיע למסקנה כי "סוויפט תפסה את רוח התקופה עם שירים ארוכים, נעימים ומורכבים".
בבילבורד כינו את Folklore ו-Evermore הדוגמאות הטובות ביותר לאלבומים חדשניים של אמנים שנאלצו להוציא מוזיקה במהלך ההסגרים ומגפת הקורונה.
בנוסף לכך, הדגישו שם כיצד סוויפט יצרה את Folklore בגישה לא שגרתית, על ידי העברת קובצי שירים בדואר אלקטרוני ובמסרונים, תוך עבודה מרחוק ב-FaceTime.
הם הסבירו כי בעקבות המאמצים הרבים, הצלחתו במצעדי הבילבורד ובמצעדים ככלל, הייתה גדולה, וזאת בנוסף לשתי מועמדויות שזכה להן בטקס פרסי גראמי ה-63, בקטגוריות "אלבום השנה" ו"אלבום הפופ הווקאלי הטוב ביותר".
ב- כתבו שסוויפט הפכה ל"קול של שנת 2020", עקב הוצאת שני האלבומים הללו.
על פי SEMrush , 50 אחוזים מאלבומי ההסגר המובילים של שנת 2020 הופצו לאחר ההסגר שהתחיל במרץ, ו-Folklore היה לאחד משלושת האלבומים שחיפשו הכי הרבה בגוגל, עם למעלה מ-1.2 מיליון חיפושים חודשיים לאחר צאתו ביולי.
שני האלבומים האחרים היו Colores של ג'יי באלווין ו-Rare של סלינה גומז.
Folklore היה גם האלבום הפופולרי ביותר בשנת 2020 ב-Genius, כאשר כל רצועה מתוכו צברה בממוצע למעלה מ-1.174 מיליון צפיות באתר, האלבום הראשון בהיסטוריה שעשה זאת.
"Cardigan", "Exile" ו-"The 1" נמנו עם 20 השירים המובילים באתר.
בסך הכול, צברה סוויפט למעלה מ-31 מיליון צפיות באתר, כמות הצפיות הגדולה ביותר שהצליח אמן לצבור בשנת 2020.
במהלך טקס פרסי BreakTudo שהתקיים בשנת 2020, היה האלבום מועמד לפרס "אלבום השנה" ואילו סוויפט הייתה מועמדת לפרס "האמנית הבין-לאומית של השנה".
היא זכתה לשלוש מועמדויות בטקס פרסי בחירת הקהל ה-46, לרבות "האלבום של שנת 2020" עבור Folklore, ו"האמנית של שנת 2020".
במהלך טקס פרסי המוזיקה האמריקאית 2020 זכתה לארבע מועמדויות: "אמנ/ית השנה", "אמנית נקבה אהובה – פופ/רוק", "הקליפ האהוב ביותר" (עבור "Cardigan") ו"אלבום אהוב – פופ/רוק" (עבור Folklore), וזכתה בשלוש הקטגוריות הראשונות בין אלו.
בטקס פרסי גראמי ה-63 זכו Folklore והשירים שבו לחמש מועמדויות.
האלבום עצמו היה מועמד ל"אלבום השנה" ול"אלבום הפופ הווקאלי הטוב ביותר", והיה לאלבום הרביעי שלה שמועמד בשתי הקטגוריות.
הסינגל המוביל, "Cardigan", היה מועמד לפרס "שיר השנה" ולפרס "ביצוע סולו הפופ הטוב ביותר", ואילו "Exile" היה מועמד לפרס "ביצוע הפופ הטוב ביותר של צמד/להקה".
לבסוף, זכה האלבום בקטגוריית "אלבום השנה" והיה לשלישי של סוויפט שעשה זאת.
Folklore צבר 44 מיליון השמעות בספוטיפיי בארצות הברית ביום הראשון לצאתו ובכך שבר את השיא של Thank U, Next של אריאנה גרנדה שצבר 31 מיליון השמעות ביום הראשון להוצאתו.
שבוע ההשמעות הראשון שלו בספוטיפיי נחשב לשבוע השני המוצלח ביותר אי פעם בפלטפורמה זו, כשבמקום הראשון Scorpion של דרייק.
האלבום צבר 200 מיליון השמעות בספוטיפיי בשלושת הימים הראשונים, ובכך הפך לאלבום שצובר מספר זה של השמעות בזמן הקצר ביותר מבין אלבומים שהוציאו זמרות, והשני בין כלל האלבומים.
כל 16 שירי האלבום איישו את המצעד של ספוטיפיי מהמקום הראשון ועד המקום ה-16. "The 1" הגיע למקום הראשון עם 4.175 מיליון השמעות, וקבע שיא לשיר המושמע ביותר בשבוע הראשון בספוטיפיי מאת זמרת.
חמישה משירי האלבום הגיעו לצמרת המצעד של אפל מיוזיק בארצות הברית, ובמצעד העולמי שמונה שירים הגיעו לצמרת המצעד.
הן ברחבי העולם והן ברחבי ארצות הברית, הצליח האלבום לקבוע שיא השמעות לשבוע הראשון לאלבום אינדי/אלטרנטיבי באמזון מיוזיק.
בין היתר, צבר האלבום 72 מיליון השמעות בכלל פלטפורמות הסטרימינג (ספוטיפיי, אפל מיוזיק ועוד) ביממה אחת בארצות הברית, ובכך שבר את השיא של Thank U, Next שצבר 55.9 מיליון השמעות.
האלבום נמכר בלמעלה מ-500,000 עותקים (מתוכם 400,000 עותקים טהורים) בשלושת הימים הראשונים לצאתו ובכך הפך לאלבום עם נתוני המכירות הטובים ביותר לימים הראשונים להוצאה בשנת 2020, כשהשיא היה שייך לאלבום Legends Never Die של ג'וס וורלד.
רק על פי העותקים שנמכרו בשבוע הפתיחה שלו, הפך האלבום לאלבום הנמכר ביותר במדינה בשנת 2020. בעקבות ההגעה למקום הראשון במצעד הבילבורד 200, השתוותה סוויפט לג'נט ג'קסון בתור האמנית עם הכי הרבה אלבומים שהגיעו למקום הראשון בפסגת המצעד.
היא גם הייתה האמן הראשון בהיסטוריה, שעל פי נתוני הרישום של נילסן סאונדסקאן, הוציאה שבעה אלבומים שונים שכל אחד מהם נמכר בלמעלה מ-500,000 עותקים בשבוע ובעקבות כך שברה את שיאו של אמינם.
האלבום הגיע למקום הראשון במצעד האלבומים האלטרנטיביים ומכירותיו בשבוע הראשון היו הטובות ביותר בהיסטוריית המצעד.
Folklore היה לאלבום הראשון והיחיד מאז האלבום Lover, שנמכר בלמעלה מ-500,000 עותקים בשבוע צאתו, תוך שסוויפט הרחיבה את שיאה כאמנית עם הכי הרבה אלבומים שבשבוע צאתם נמכרו בלמעלה מ-500,000 עותקים בארצות הברית.
כל אחד מאלבומי האולפן שלה, למעט אלבומה הראשון, הצליח לעשות זאת.
בשבוע הוצאתו בספוטיפיי, Folklore צבר למעלה מ-166.2 מיליון השמעות בארצות הברית, והפך לאלבום שבשבוע הפתיחה שלו השיג את מספר ההשמעות השני הגבוה ביותר עבור זמרת, כשלפניו ניצב Thank U, Next של אריאנה גרנדה, שצבר 166.4 מיליון השמעות בשבוע צאתו.
האלבום התייצב בעשירייה הפותחת של ספוטיפיי ארצות הברית במהלך כל השבוע הראשון לצאתו, ובכך הפכה סוויפט לאמן השני בהיסטוריה שהצליח לעשות זאת (יחד עם דרייק) ולזמרת הראשונה בהיסטוריה שעשתה זאת.
כל שש עשרה רצועות האלבום נכנסו למצעד בילבורד הוט 100, ושלוש מתוכן נכנסו לעשירייה הפותחת במצעד.
Folklore היה לאלבומה השני ברציפות של סוויפט שכל שיריו נכנסו למצעד בילבורד הוט 100. בנוסף, שברה סוויפט את שיאה של ניקי מינאז' והפכה לזמרת עם הכי הרבה שירים שנכנסו למצעד, 113 בסך הכול.
שמונה משירי האלבום נכנסו לעשירייה הפותחת במצעד שירי הרוק & האלטרנטיביים, ובכך הפכה סוויפט לאמן הראשון בהיסטוריה ששמונה משיריו מאותו אלבום עושים זאת.
השיר "Betty" התייצב במקום השישי במצעד שירי הקאנטרי והיה לשירה הראשון שעשה זאת מאז "Highway Don't Care" שיצא בשנת 2014.
שלושה שבועות לאחר שפורסם, כלל המכירות של האלבום הסתכמו בלמעלה ממיליון עותקים בארצות הברית, ובכך הפך לאלבום המהיר ביותר בשנת 2020 שהגיע לציון דרך זה.
בתחילת ספטמבר 2020 השלים האלבום רצף של שישה שבועות בצמרת מצעד בילבורד 200, והפך לאלבום היחיד שעשה זאת בשנת 2020. אז גם הוכתר לאלבום המצליח ביותר במצעד באותה השנה, על סמך משך שהותו בפסגת המצעד.
בין היתר, הפך לאלבום הראשון מאז Scorpion של דרייק, שהצליח לשהות בצמרת המצעד במשך חמישה שבועות לפחות.
לאחר מכן ירד מפסגת המצעד, ושבועיים לאחר מכן, הגיע לפסגה שוב.
בשלושת השבועות שלאחר מכן, לא היה בפסגת המצעד אך ב-31 באוקטובר 2020 חזר לפסגת המצעד ובכך סך השבועות שלו שם עומד על שמונה; האלבום היחיד שהצליח לעשות זאת מאז Views של דרייק בשנת 2016.
בקנדה, האלבום הגיע הישר למקום הראשון במצעד האלבומים של המדינה, והיה לאלבומה השביעי של סוויפט שהגיע לפסגת המצעד.
כל שש עשרה רצועות האלבום נכנסו למצעד קנדה הוט 100, כאשר "Cardigan", "Exile" ו-"The 1" נכנסו לעשירייה הפותחת במצעד.
בכך הפכה סוויפט לאחד מהאמנים היחידים בהיסטוריה שהצליחו לעשות זאת.
בממלכה המאוחדת, התייצב האלבום במקום הראשון במצעד האלבומים הבריטי עם מכירות של למעלה מ-37,000 עותקים, שבוע המכירות הדיגיטליות המוצלח ביותר לאלבום במדינה בשנת 2020, כשלפניו החזיק בשיא אמינם עם אלבומו Music to Be Murdered By.
הוא הפך לאלבום החמישי ברציפות של סוויפט שהגיע לפסגת מצעד האלבומים של המדינה, ובכך הייתה סוויפט לאחת מחמש האמניות היחידות שעשו זאת, כשהקודמות לה הן מדונה, קיילי מינוג, ברברה סטרייסנד וסלין דיון.
במצעד הסינגלים הבריטי, "Cardigan", "Exile" ו-"The 1" הגיעו למקומות שש, שמונה ועשר בהתאמה, ובעקבות כך, נכון ליולי 2020 החזיקה סוויפט בשישה עשר שירים שנכנסו לעשירייה הפותחת במצעד.
בין היתר, הפכה לאישה הראשונה בהיסטוריית המצעד ששלושה משיריה שהו במקביל בעשירייה הפותחת של המצעד.
בשבוע שלאחר מכן, נשאר האלבום שבוע נוסף בפסגת המצעד והיה לאלבומה הראשון שעשה זאת.
Folklore הגיע למקום הראשון במצעדי האלבומים בבלגיה, בצ'כיה, בדנמרק, באסטוניה, בפינלנד, בנורווגיה ובשווייץ; לחמישייה הפותחת במצעדי האלבומים באוסטריה, בגרמניה, בהולנד, בסקוטלנד, בספרד, בשוודיה ובליטא; ולעשירייה הפותחת במצעדי האלבומים באיסלנד, באיטליה, בהונגריה וביפן.
בסין נמכר האלבום בכמעט 720,000 עותקים בשבוע הראשון לצאתו, והפך לאלבום המערבי הנמכר ביותר מאת זמרת בשנת 2020. במלזיה תשעה שירים מתוך האלבום נכנסו למצעד הסינגלים, שכולל 20 שירים בסך הכול.
Folklore אף התייצב במקום הראשון במצעד האלבומים האוסטרלי.
"Exile", "The 1", "The Last Great American Dynasty" ו-"My Tears Ricochet" נכנסו לעשירייה הפותחת במצעד, ובכך הפך Folklore לאלבום הראשון של סוויפט מאז 1989, שחמישה משיריו נכנסו למצעד.
סוויפט הפכה לאמן עם הכי הרבה שירים בעשירייה הפותחת של המצעד בשנת 2020.
Folklore צבר 80.6 מיליון השמעות בספוטיפיי ביום הראשון לצאתו ובכך קבע שיא גינס לאלבום עם יממת הפתיחה המוצלחת ביותר בספוטיפיי עבור אמנית אישה (ובמקום השני בין כלל האמנים - כשלפניו Scorpion של דרייק).
Folklore קבע שיא באפל מיוזיק בכך שצבר 35.47 מיליון השמעות ביממה אחת והפך לאלבום הפופ עם שבוע הפתיחה המוצלח ביותר בתולדות אפל מיוזיק.
בשבוע הפתיחה שלו, Folklore צבר 329.1 מיליון השמעות בספוטיפיי, שבוע הפתיחה הטוב ביותר מבחינת השמעות לאלבום בשנת 2020 ושבוע הפתיחה השני המוצלח ביותר בכל הזמנים לאלבום של אישה, כשלפניו ניצב Thank U, Next של אריאנה גרנדה, שצבר 375 מיליון השמעות.
לפי ריפבליק רקורדס, האלבום נמכר בלמעלה מ-1.3 מיליון עותקים ביום צאתו, ובלמעלה משני מיליון עותקים בשבוע הראשון לצאתו.
חברת התקליטים דיווחה כי שירי האלבום צברו למעלה מ-500 מיליון השמעות וצפיות ברשתות הסטרימינג השונות בשבוע הראשון לצאת האלבום.
בדצמבר 2020 פורסם כי האלבום הוא האלבום השני המושמע ביותר של אישה בשנת 2020 בספוטיפיי, כשלפניו מאת בילי אייליש.
יו מקינטייר מפורבס ציין שנראה כי Folklore "מציג ביצועי תרשים והצלחה מסחרית טובים יותר" מ-Lover בשבוע הראשון לצאתו, אף על פי שלא יצאו ממנו סינגלים לפני הוצאת האלבום ושהכרזתו נעשתה 16 שעות לפני שיצא רשמית.
כמו כן הוסיף כי "ניתן לראות כי רצועות מתוך Folklore שלא היה להם קידום ספציפי, הצליחו לצבור כמות השמעות כפולה מזו של הסינגלים מ-Lover, שדווקא כן זכו לפעולות קידום".
+ תאריכי יציאות לאור ופורמטים עבור Folkloreאזורתאריך יציאהפורמטגרסהחברת תקליטיםמקורכלל העולם24 ביולי 2020הזרמת מוזיקה • הורדה דיגיטליתסטנדרטיתריפבליקהממלכה המאוחדת4 באוגוסט 2020תקליטורדלוקסEMIכלל העולם7 באוגוסט 2020תקליט • תקליטור • קלטת שמעריפבליקיפןתקליטוריוניברסל יפןתקליטור • DVDמהדורה מיוחדת
Follow God הוא סינגל שהוקלט על ידי הראפר האמריקאי קניה וסט, מתוך אלבום האולפן התשיעי שלו, Jesus Is King.
השיר יצא לאור ב-8 בנובמבר 2019, כסינגל הראשון מתוך האלבום, על ידי חברות התקליטים GOOD Music ודאף ג'אם.
השיר הופק על ידי וסט, BoogzDaBeast וקסלנס, ונכתב על ידם לצד אהרון באטס.
השיר כולל בתוכו דגימה של השיר "Can You Lose by Following God", של להקת הגוספל וול תרות'.
וסט הפיק את השיר יחד עם קסלנס ו-BoogzDaBeast.
וסט עבד קודם לכן עם BoogzDaBeast באלבומו המשותף עם קיד קאדי, Kids See Ghosts.
שם השיר נחשף לראשונה ב-27 בספטמבר 2019, כשאשתו של וסט, קים קרדשיאן, פרסמה את רשימת הרצועות הסופית של Jesus Is King בעמוד הטוויטר שלה.
בהמשך, הציג וסט את השיר בהאזנת הבכורה לאלבום בפורום שבקליפורניה ב-23 באוקטובר של אותה השנה.
השיר מכיל דגימה מתוך שירם של להקת הגוספל וול תרות', "Can You Lose By Follow God", משנת 1969. האחים קלווין וקרטיס יובנקס, שכתבו את השיר, קיבלו קרדיט ככותבים של "Follow God".
השיר היה אחד משלושת השירים שגרמו לעיכוב צאתו של האלבום Jesus Is King, עקב שינויים מרובים.
הווידאו קליפ של השיר בוים על ידי ג'ייק שרייר וצולם בחווה של וסט בויומינג.
הקליפ הוא הקליפ הראשון של וסט בו הוא מופיע יחד עם אביו ריי.
אשתו של וסט קים קרדשיאן שיתפה תצוגה מקדימה של הקליפ באמצעות "סטורי" בעמוד האינסטגרם שלה ב-6 בנובמבר 2019, אם כי תאריך יציאתו טרם נודע אז.
באותו יום, שכר וסט חנות ברברי בניו יורק לצורך הקרנה פרטית של הקליפ, בה השתתפו חבריו של וסט, הראפרים טיילר, דה קריאייטור ואייסאפ רוקי.
הקליפ פורסם בערוץ היוטיוב של וסט ב-7 בנובמבר, ובסמוך לכך פורסם גם בטוויטר שלו.
השיר היה לשיר הראשון מתוך האלבום Jesus Is King לו פורסם וידאו קליפ.
בטרם צאתו כסינגל, הופיע השיר לראשונה במצעד הבילבורד הוט 100 במקום השביעי, ובכך היה השיר במיקום הגבוה ביותר במצעד מתוך האלבום Jesus Is King.
השיר היה לשיר ה-18 של וסט שהגיע לעשירייה הפותחת במצעד, ולשמיני שלו שהגיע היישר אל העשירייה הפותחת.
השיר צבר כ-34 מיליון זרמים ומכר 8,000 עותקים דיגיטליים בשבוע הראשון שלו.
ב-20 ביולי 2020, קיבל השיר את מעמד הפלטינה מאיגוד תעשיית ההקלטות האמריקאי.
ב-14 באוקטובר 2020, זכה השיר בקטגוריות "השיר הנוצרי המוביל" ו"שיר הגוספל המוביל" בטקס פרסי המוזיקה של בילבורד 2020.
Fly Away הוא סינגל שהוקלט על ידי הזמרת-יוצרת האוסטרלית טונס אנד איי.
השיר יצא לאור ב-13 בנובמבר 2020, כסינגל שלא מתוך אלבום, על ידי חברת התקליטים Bad Batch רקורדס.
טונס סיפרה כי השיר: "'Fly Away' עוסק במרדף אחר חלומותיך, הגעה למטרותיך והמציאות הנלווית אליו".
הווידאו קליפ הנלווה שצולם לשיר בוים על ידי ניק קוזאקיס וליאם קלי ופורסם בערוץ היוטיוב של טונס ב-13 בנובמבר 2020, בסמוך לצאת הסינגל עצמו.
מדינהתאריך יציאהפורמטחברת תקליטיםמקורעולם13 בנובמבר 2020הורדה דיגיטלית • הזרמת מוזיקהBad Batch רקורדסאוסטרליה16 בנובמבר 2020רדיו להיטים עכשווייםסוני מיוזיקאיטליה20 בנובמבר 2020וורנר מיוזיק
Folklore: The Long Pond Studio Sessions הוא סרט הופעה תיעודי אמריקאי משנת 2020, שבוים והופק על ידי הזמרת-יוצרת האמריקאית טיילור סוויפט.
הוא הועלה לדיסני+ ב-25 בנובמבר 2020. בסרט התיעודי מבצעת סוויפט את כל 17 הרצועות של אלבום האולפן השמיני שלה, Folklore (2020), באולפן הקלטות אינטימי, תוך דיון על תהליך היצירה מאחורי השירים עם מפיקיה המשותפים, ארון דסנר וג'ק אנטונוף.
הסרט הוא הרביעי של סוויפט שיצא לאקרנים בשירות סטרימינג, כשהקודמים לכך היו The 1989 World Tour Live (2015), Taylor Swift: Reputation Stadium Tour (2018) ו-Miss Americana (2020).
הביצוע של "Exile" בהשתתפות בון איבר, עלה לערוץ היוטיוב של סוויפט בנובמבר 2020.
Folklore: The Long Pond Studio Sessions זכה לשבחים עולמיים ורבים מטעם מבקרי הקולנוע והמוזיקה כאחד, שציינו את האינטימיות, הוויזואליות והתובנה שלו, כמו גם את ההשפעה של Folklore עצמו.
מעבר לכך, כינו אותו כתוספת מעוררת התפעלות לאלבום.
ברוטן טומייטוז קיבל הסרט ציון משוקלל של 100% בהתבסס על 13 ביקורות.
בסמוך להקרנת הבכורה של הסרט, אלבום הופעה המורכב מהביצועים החיים שהתקיימו במסגרתו ושמו , הופץ לרשתות הסטרימינג והפלטפורמות הדיגיטליות.
חלק רב מאלבום האולפן התשיעי של סוויפט, Evermore, הוקלט במהלך צילומי הסרט.
בספטמבר 2020, סוויפט והמפיקים המשותפים של אלבום האולפן השמיני שלה, דסנר ואנטונוף, התאספו יחד באולפן לונג פונד – בקתה כפרית מבודדת באפסטייט ניו יורק – כדי לבצע את האלבום השלם בפעם הראשונה באותו החדר יחד, לאחר שבודדו את עצמם בנפרד עקב מגפת הקורונה.
התוצאה הייתה הסרט התיעודי Folklore: The Long Pond Studio Sessions, במסגרתו ביצעה עיבודים אקוסטיים של כל 17 שירי האלבום לפי הסדר, תוך שהיא חשפה את תהליך היצירה, הסיפורים וההשראות מאחוריהם.
בדיסני+ תואר תקציר הסרט התיעודי כך: "טיילור סוויפט מבצעת כל שיר מתוך אלבומה המצליח, Folklore, באווירת קונצרט אינטימית ואמיתית.
בליווי מפיקיה המשותפים, ארון דסנר (דה נשיונל) וג'ק אנטונוף (בליצ'רס), יחד עם הופעת אורח של ג'סטין ורנון (בון איבר), טיילור צילמה את האירוע באולפני לונג פונד ההיסטוריים באפסטייט ניו יורק.
בסרט התיעודי ישנה תפאורה המדגישה את האופי הנוסטלגי, העגום והטבעי של האלבום.
בין הביצועים החיים, היא ושותפיה דנים ביצירה ובמשמעות שמאחורי כל שיר ובאתגרים שהיו כרוכים בכך".
טיילור סוויפט – שירה וכלי נגינה
ג'ק אנטונוף – כלי נגינה
ארון דסנר – כלי נגינה
הסרט הוא שילוב של סרט תיעודי וסרט הופעה.
זו הייתה הפעם הראשונה שבה סוויפט, דסנר ואנטונוף התכנסו באופן אישי לאחר מספר חודשים של הסגר שהתקיים כתוצאה ממגפת הקורונה.
בעקבות המגפה, הוא לא צולם על ידי צוות צילום, אלא על ידי שש מצלמות פנסוניק לומיקס S1H, יחד עם מצלמת ארי אלקסה LF עם עדשת Angénieux 24-290 וציוד צילום נוסף.
מצלמת מזל"ט שימשה גם לצילומי אוויר מהאולפן ומהאחוזה המיוערת שמסביבו.
ג'סטין ורנון הופיע בשידור וידאו מאו קלייר, ויסקונסין כדי לבצע את "Exile".
האולפן, במקור אסם, הפך לבקתת עץ הממוקמת באחוזת חוף הים לצד בריכה ארוכה המוקפת בכיסאות, חבלי אורות ובורות אש.
בתוך האולפן הופיעה סוויפט כשהיא יושבת על ספה, בשמלת-חולצה משובצת גדולה.
זאת, בנוסף לכך שאנטונוף ודסנר ניגנו על כלי נגינה שונים כדוגמת מגוון של גיטרות, כלי מקלדת, פנדר בס, פסנתר, מכונת תופים וסנייר.
בדומה להוצאה של Folklore, גם הסרט עצמו יצא בהפתעה, ללא כל הודעה מוקדמת.
הוא הועלה לדיסני+ ב-25 בנובמבר 2020, ולדיסני+ הוטסטאר בהודו ובאינדונזיה ב-26 בנובמבר 2020. בסמוך לצאת הסרט, יצא גם אלבום ההופעה והפסקול, .
Folklore: The Long Pond Studio Sessions זכה לשבחים עולמיים מצד מטעם מבקרי הקולנוע והמוזיקה.
ב-אתר האינטרנט האמריקאי המוקדש לדירוגים, ביקורות, מידע וחדשות אודות סדרות טלוויזיה וסרטי קולנוע, רוטן טומייטוז, קיבל הסרט ציון של 100% בהתבסס על 13 ביקורות, עם דירוג ממוצע של 7.40/10. ב-Metacritic הוא קיבל ציון ממוצע משוקלל של 76 מתוך 100, בהתבסס על 7 ביקורות, דבר שהצביע על "ביקורות חיוביות בדרך כלל".
אנדרו בארקר מווראייטי שיבח את "אופיו הציורי והססגוני" וזאת, בנוסף לכך ששיבח את קולה של סוויפט.
ויל ריצ'רדס מ-NME כינה אותו "מתנת חג המולד המוקדמת הנהדרת ביותר" ושיבח את עריכתו.
בהמשך, שיבח את הקטע בו סוויפט ודסנר מנהלים דיון "נוגע ללב" במשמעות שמאחורי השיר "Peace".
הוא אלבום הופעה ופסקול של הזמרת-יוצרת האמריקאית טיילור סוויפט.
האלבום יצא לאור ב-25 בנובמבר 2020 על ידי חברת התקליטים ריפבליק רקורדס.
הוא מתבסס על אלבומה השמיני, Folklore.
האלבום הופק על ידי טיילור סוויפט, ג'ק אנטונוף וארון דסנר, שהיו המפיקים של Folklore.
האלבום מחולק לשני תקליטורים: הראשון הוא התקליטור של מהדורת הדלוקס של Folklore, הכולל בתוכו גם את רצועת הבונוס "The Lakes", בעוד התקליטור השני הוא פסקול הסרט, Folklore: The Long Pond Studio Sessions.
את אלבום ההופעה והשירים שנכללו בו, הקליטה סוויפט באולפני לונג פאונד שבעמק ההדסון, ניו יורק.
כבר בצאתו של האלבום, פורסמו אודותיו כתובות בשלל אתרי מוזיקה שונים.
ב-NME פורסם הרקע של האלבום, תוך שנכתב שם את הפרטים אודות הקלטות האלבום.
ב-OnStage פורסמה כתבה על האלבום גם כן.
בהמשך, פורסמה כתבה עליו גם באתר The River Japan.
בנוסף לכך, פורסמו עליו כתבות באתרים נוספים.
Foals היא להקת רוק מאנגליה, אוקספורד, שהוקמה בשנת 2005. ההרכב הנוכחי של הלהקה מורכב מהסולן הראשי והגיטריסט הראשי יאניס פיליפקיס, המתופף ג'ק בוואן, הגיטריסט ג'ימי סמית' והקלידן אדווין קונגרייב.
עד היום הוציאה הלהקה שישה אלבומי אולפן ואלבום וידאו אחד.
סך הכל ללהקה ישנם 27 סינגלים.
סולן להקת Youthmovies, אנדרו מרס, הוא האחראי להקמת הלהקה בשנת 2005, אך דווקא הוא עזב זמן קצר לאחר הקמתה.
בתחילת 2007 הוציאה הלהקה את הסינגלים הראשונים שנקראו Hummer ו-Mathletics.
בקיץ 2007, החלה הלהקה לעבוד על אלבום הבכורה שלה בניו יורק תחת הפקתו של Dave Sitek אולם מאוחר יותר הלהקה החליטה להפסיק את העבודה עמו.
אלבום הבכורה שנקרא Antidotes יצא לאור ב-24 במרץ 2008 בבריטניה וב-8 באפריל 2008 בארצות הברית.
האלבום זכה להצלחה מסחרית בבריטניה אך להצלחה פחותה בשאר העולם, והופיע לראשונה במקום ה-3 בטבלאות האלבומים בבריטניה.
באוגוסט 2009 החלו חברי להקת Foals להקליט את אלבומם השני בגטבורג, שוודיה.
האלבום יצא לאור בשם Total Life Forever יצא לאור ב-2010. אלבום נוסף, Holy Fire, יצא לאור גם בבריטניה וגם בארצות הברית ב-11 בפברואר 2013.
בסתיו 2017 הודיעו Foals ברשתות החברתיות כי הם עומדים להתחיל להקליט חומרים חדשים לאלבום חדש שייצא בהקדם.
ב-5 בינואר 2018 הודיעו כי הבסיסט וולטר גרברס עוזב את הלהקה, תוך כדי הקלטת האלבום החמישי.
ב-19 בפברואר 2019 נחשף כי ג'רמי פריצ'רד, חבר הלהקה הבריטית Everything Everything יצטרף כבסיסט בסיבוב ההופעות החיות של הלהקה בהמשך אותה השנה.
ב-11 בנובמבר 2019 הוקרן הסרט "Rip Up The Road" בבימויו של טובי L בקולנוע ריו בדלסטון לקהל המורכב מחברים, בני משפחה, מעריצים, תורמים ועוד.
הסרט התיעודי צולם במשך 12 חודשים עת הלהקה יצאה לסבב הופעות עולמי.
הסרט מחדד שני מופעי שיא בקריירת הלהקה, הראשון בארמון אלכסנדרה בלונדון ומספק נקודת מבט גלויה ומשעשעת בחיי הלהקה.
והשני את הופעתם בפסטיבל גלסטונברי.
Foals מסווגים כלהקת אינדי רוק, רוק אלטרנטיבי, ארט רוק, פוסט-רוק, פוסט-פאנק ואינדי פופ.
ההשפעות המוזיקליות של הלהקה מגוונות, כאשר חברי הלהקה מציינים במיוחד את ארתור ראסל , ולהקות דוגמת Harmonia ו-Talking Heads, כמקורות ההשראה העיקריים שלהם.
אלבומה של הלהקה Total Life Forever היה מועמד לפרס מרקיורי ביולי 2010, כשהוא שני רק ל-xx של The xx.
Fly on the Wings of Love (בדנית: Smuk som et stjerneskud; בתרגום חופשי לעברית: לעוף על כנפי האהבה) הוא שיר של צמד הפופ-רוק הדני האחים אולסן, שזכה באירוויזיון 2000 ובוצע עבור דנמרק.
השיר היה השיר ה-12 בגמר האירוויזיון, ובא אחרי Serafín Zubiri שייצג את ספרד עם השיר "Colgado de un sueño" ולפני שטפן ראב שייצג את גרמניה עם השיר "Wadde hadde dudde da?".
בסיום ההצבעה הוא קיבל 195 נקודות, ובכך היה במקום הראשון בין 24 שירים.
"Fly on the Wings of Love" הוא בלדת אהבה, ובו הזמרים מתארות את יופייה של אישה ומילותיו מרמזות מאוד שמדובר ביופי שהשתפר עם הגיל – נושא המובהק יותר ב-"Smuk som et stjerneskud" ("יפה כמו כוכב נופל"), השיר הדני המקורי.